EkBass/fiwiki-20250220-pages-articles huggingface dataset:
Charlotte Bellamy

Charlotte Bellamy (s. 1973) on englantilainen näyttelijä ja tunnettu roolistaan televisiosarjassa Emmerdale. Bellamy aloitti vuonna 2002 televisiosarjassa Emmerdale, ja hänen roolihahmonsa siinä on Laurel Thomas. Hän on näytellyt myös televisiosarjoissa Komisario Frost ja EastEnders. Hän on ollut useasti ehdolla British Soap Awards -gaalassa ja hän on voittanut parhaan naisnäyttelijän palkinnon. Bellamy on naimisissa ja hänellä on kolme lasta. Hän on ollut miehensä kanssa yhdessä 18-vuotiaasta saakka, mutta he menivät naimisiin vasta vuonna 2015. == Lähteet == Luokka:Brittiläiset näyttelijät Luokka:Vuonna 1973 syntyneet Luokka:Elävät henkilöt
Tom Rogic

Tomas Petar Rogic (s. 16. joulukuuta 1992 Griffith) on australialainen jalkapalloilija pelipaikaltaan hyökkäävä keskikenttä. Rogic edustaa Skotlannin Valioliigassa pelaavaa Celticiä. Hän on edustanut Australian jalkapallomaajoukkuetta vuodesta 2012. ==Lähteet== ==Aiheesta muualla== Luokka:Elävät henkilöt Luokka:Vuonna 1992 syntyneet Luokka:Australialaiset jalkapalloilijat
Skoroszyce

Skoroszyce on maalaiskunta Nysan piirikunnassa Puolassa. Sen väkiluku oli vuoden 2019 lopussa 6 199. Kunnan hallintokeskus on Skoroszycen kylä. Skoroszycen kunnan kymmenen kylää ovat Brzeziny, Czarnolas, Chróścina, Giełczyce, Mroczkowa, Makowice, Pniewie, Sidzina, Skoroszyce sekä Stary Grodków. Sen pinta-ala on noin 104 neliökilometriä. Tärkeimmät kunnan aluetta halkovat liikenneyhteydet ovat voivodikunnan tie 401, valtatie 46 sekä Nysa–Brzeg -välin rautatielinja. Skoroszyce rajautuu Grodkówin, Łambinowicen, Niemodlinin ja Pakosławicen kuntiin. Osa sen alueesta sijaitsee Wrocławin tasangolla ja osa Nysa Kłodzkan jokilaaksossa. Kunnan pinta-alasta noin 87 prosenttia on maatalouskäytössä ja noin neljä prosenttia metsää. Vuoden 2019 joulukuussa 50,0 prosenttia Skoroszycen kunnan asukkaista oli naisia ja 50,0 prosenttia miehiä. Alle 18-vuotiaat muodostivat kunnan väestöstä 17,4 prosenttia, työikäiset 62,7 prosenttia ja eläkeikäiset 19,9 prosenttia. Väestön keski-ikä oli 40,8 vuotta. Skoroszycen kunnan työttömyysaste oli vuoden 2019 lopussa 5,8 prosenttia. == Lähteet == == Aiheesta muualla == * Luokka:Opolen voivodikunnan kunnat
Shekere (laulu)

Shekere on nigerialaisen afropop-artistin Yemi Aladen äänittämä laulu, jonka on tuottanut DJ Coublon. Laulu on peräisin Yemi Aladen studioalbumista Woman of Steel (2019). Alade on työstänyt raidan yhteistyössä beniniläisen artistin Angélique Kidjon kanssa. == Tausta == Yemi Alade totesi OkayAfrican haastattelussa, että Kidjo oli ollut hänen inspiraationsa, kun hän varttui. Kappaleen tekeminen kesti kaksi vuotta. Kappaleen tuotti DJ Coublon ja Kidjo remiksasi siihen hittinsä "Wombo Lombo". == Musiikkivideo == Musiikkivideo on kuvattu Isossa-Britanniassa ja Keniassa. Siinä esiintyivät kenialainen masai- heimo, naisten ryhmä Ushanga ja tanssijoita. Sen ohjasi Ovie Etseyatse. == Kriittinen vastaanotto == SoundStroken avustaja arvioi "Shekeren" ja antoi sille arvosanan 7,3/10. Hän ylisti musiikin tekijää, joka oli saanut lauluun hyvän instrumentaaliosuuden. Kriitikko totesi myös, että "molemmat artistit esiintyivät vaivattomasti, ikään kuin he olisivat laulaneet yhdessä vuosia". == Lähteet == Luokka:Vuoden 2019 kappaleet Luokka:Beninin musiikki Luokka:Nigerialainen kulttuuri
Puolan urheilu

Puolan urheilu on monimuotoista. Puolan suosituin urheilulaji on jalkapallo. == Jalkapallo == Jalkapallo on Puolan suosituin urheilulaji. Tunnetuin puolalainen jalkapalloilija on FC Barcelonassa pelaava Robert Lewandowski. == Moottoriurheilu == Puolalaiset ovat kilpailleet myös moottoriurheilulajeissa. Tunnetuimpia autourheilijoita ovat rallin EM-sarjan vuoden 1997 mestari Krzysztof Hołowczyc, Porsche Supercup -sarjassa kilpaillut Kuba Giermaziak ja Formula 1 -kuljettaja Robert Kubica. *
Tiffany Yuen

Tiffany Yuen Ka-wai (; s. 30. syyskuuta 1993) on hongkongilainen aktivisti ja poliitikko, joka on toiminut kaupungin eteläisen kaupunginosan paikallisneuvostossa. Vuoteen 2018 asti hän edusti Demosistō-puoluetta, mutta on sittemmin toiminut itsenäisenä edustajana. == Tausta ja yksityiselämä == Yuen syntyi vuonna 1993. Hän on opiskellut kiinan kieltä City University of Hong Kong -yliopistossa. Yuen oli parisuhteessa toisen hongkongilaisen demokratia-aktivistin Nathan Law'n kanssa viisi vuotta. Pari erosi vuonna 2019, mutta on pysynyt ystävinä.. == Ura aktivistina ja poliitikkona == Heinäkuussa 2020 Hongkongin vaaliviranomainen torppasi Yuenin ja 11 muun demokratia-aktivistin ehdokkuuden tulevissa lainsäädäntöneuvoston vaaleissa. Syyksi ilmoitettiin vehkeily ulkomaalaisten toimijoiden kanssa, mikä estää ehdokkuuden uuden Hongkongin kansallisen turvallisuuden lain nojalla. Yuen sanoi tuolloin, että tämä ei vaikuttanut hänen haluunsa kamppailla demokratian puolesta.. Elokuussa 2020 Yuen aloitti yhdessä Lily Wongin ja Ho Ka-yaun kanssa YouTube-kanavan nimeltä 番號ABC, jossa käsitellään seksuaalikasvatusta ja seksipositiivisuutta. Huhtikuussa 2021 kanavalla oli yli 26 000 tilaajaa. Yuen on myös kampanjoinut aktiivisesti naispuolisten poliitikkojen ja aktivistien kohtaamaa seksuaalista ahdistelua vastaan. == Lähteet == == Aiheesta muualla == * Yuenin YouTube-kanava Luokka:Vuonna 1993 syntyneet Yuen Yuen Luokka:Elävät henkilöt Luokka:Demokratia-aktivistit
Claes Claesson

Claes Claesson oli 1600-luvun puolivälissä elänyt ruotsalainen maanmittari ja insinööri, joka työskenteli pääasiassa Pohjanmaalla sekä myöhemmin Västerbottenissa. Vuonna 1647 kreivi Pietari Brahe nimitti Claessonin Pohjanmaan maanmittariksi, jolloin hän sai työkseen laatia asemakaavat perustettaviksi määrätyille Kristiinankaupungin ja Raahen kaupungeille. Claesson myös laati uudet kaavaehdotukset Kokkolan, Oulun, Uudenkaarlepyyn ja Vaasan kaupungeille. Asemakaavojen lisäksi Claesson laati useita karttoja Pohjanmaan maaseutupitäjistä ja niiden kylistä. Vuodesta 1653 alkaen Claesson työskenteli maanmittarina Västerbottenissa. Hän kuoli Uumajassa vuonna 1656. Muun muassa 1600-luvun lopulla toiminut maanmittari Olof Lundgren hyödynsi töissään Claessonin kartoituksia. == Kartoitustöitä == * Useita karttoja Iin, Kuivaniemen, Pudasjärven ja Taivalkosken kylistä 1648-1649. * Lohtajan, Kokkolan, Kälviän ja Kruunupyyn kartta 1648. * Kokkolan asemakaava 1649. * Oulun asemakaavat 1649, 1650 ja 1651. * Uudenkaarlepyyn asemakaava 1649. * Laihian, Lapväärtin, Vaasan ja Närpiön kartta 1650. * Laihian, Maalahden, Närpiön ja Lapväärtin kartta 1650. * Mustasaaren, Vähänkyrön, Uudenkaarlepyyn ja Lapuan kartta 1650. * Kajaaniporin läänin kartta 1650. * Pohjoisen Pohjanmaan pitäjäkartta 1650. * Eteläisen Pohjanmaan pitäjäkartta 1650. * Vaasan asemakaava 1652. * Kaarleporin kreivikunnan kartta 1652. == Lähteet == * === Viitteet === Luokka:Ruotsalaiset maanmittarit Luokka:Kartantekijät Luokka:Ruotsalaiset insinöörit Luokka:1600-luvulla eläneet
J. H. Konttinen

Juho Heikki Konttinen (23. toukokuuta 1886 Leppävirta – 5. tammikuuta 1961 Helsinki) oli suomalainen lakitieteen lisensiaatti ja kansliapäällikkö.Ylioppilasmatrikkeli 1905, matrikkelinumero 29889Kuka kukin on 195450-vuotias, Ilta-Sanomat, 22.05.1936, nro 116, s. 3, Kansalliskirjaston digitaaliset aineistot Juho Konttisen vanhemmat olivat kauppias Olli Heikki Konttinen ja Vilhelmiina Immonen. Hän pääsi ylioppilaaksi 1905 Kuopion yhteiskoulusta ja valmistui Helsingin yliopistosta filosofian kandidaatiksi 1908, filosofian maisteriksi 1910, molempien oikeuksien kandidaatiksi 1911 ja lakitieteen lisensiaatiksi 1948. Konttinen sai varatuomarin arvon 1914. Hän teki opintomatkoja Saksaan, Itävaltaan ja Italiaan 1922, Ruotsiin 1930 ja 1947, Hollantiin 1933, Roomaan 1936, Sisiliaan ja Tripoliin 1938 ja Sveitsiin 1948. Konttinen oli asianajajana Viipurissa 1915–1927 ja sen jälkeen maatalousministeriössä vanhempana hallitussihteerinä 1928–1932, hallitusneuvoksena vuodesta 1932 ja viimeksi kansliapäällikkönä ja yleisen osaston osastopäällikkönä 1938–1953. Konttinen oli kansainvälisen raittiusjärjestön IOGT:n Suomen osaston sihteerinä vuodesta 1928, Akateemisen raittiusseuran puheenjohtajana vuodesta 1945 ja Raittiuden ystävien keskushallituksen varapuheenjohtajana vuodesta 1947. Hän oli maatalousministeriön edustajana Suomen FAO-toimikunnassa ja toimikunnan varapuheenjohtajana vuodesta 1948. Juho Konttinen oli naimisissa 1912–1917 Lahja Lyyli Lundströmin (k. 1917) kanssa, 1918–1942 Anni Saran kanssa ja avioeron jälkeen vuodesta 1942 Ellen Orvokki Järvisen kanssa. == Julkaisuja == * Muutamia sanoja kieltolain vastustajille: puhe. Tekijä, Viipuri 1926 * Muutamia sanoja kieltolain vastustajille: puheita. Viipuri 1927 * Puhe kaikille veljille ja sisarille. I.O.G.T. Suomen suurloosi, Vaasa 1930 * Maatalouspula ja toimenpiteet sen torjumiseksi. Maatalousministeriön julkaisuja, n:o 15. Helsinki 1934 * Maatalouspulan torjumistoimenpiteistä Suomessa Helsinki 1935 * Maatalouspula Suomessa vuosina 1928–35 sekä toimenpiteitä ja tuloksia sen torjumisessa; kirj. K. T. Jutila, J. H. Konttinen. WSOY 1936, englanniksi nimellä The agricultural depression in Finland during the years 1928–1935: the measures employed for its alleviation and the results obtained. Publications of the Ministry of agriculture in Finland, n:o 18. Helsinki 1937 * Measures for combating the agricultural depression in Finland. Helsinki 1936 * Kansainvälinen raittiusliike IOGT Suomessa. IOGT Suomen raittiusveljestö r.y, Vaasa 1943 * Maatalouslainsäädäntö; kirj. J. H. Konttinen, Veikko Pohjanpelto. Oy Suomen Kirja, Helsinki 1943 == Lähteet == Luokka:Suomalaiset juristit Luokka:Maa- ja metsätalousministeriön kansliapäälliköt Luokka:Vuonna 1886 syntyneet Luokka:Vuonna 1961 kuolleet
Emma Wiesner

Emma Christina Wiesner (s. 11. marraskuuta 1992 Västerås) on ruotsalainen poliitikko keskustapuolueesta. Hän on toiminut vuodesta 2021 Euroopan parlamentin jäsenenä. Wiesner liittyi keskustapuolueen nuorisojärjestöön (CUF) 13-vuotiaana vuonna 2006. Hän kiinnostui poliittisesta vaikuttamisesta ilmastoasioiden kautta, nähtyään dokumenttielokuvan Epämiellyttävä totuus. Hän toimi vuosina 2009–2011 CUF:n Västmanlandin piirin puheenjohtajana. Vuodesta 2013 Wiesner oli mukana myös keskustapuolueen opiskelijajärjestön toiminnassa. Hän oli järjestön hallituksen jäsen vuosina 2015–2018. Wiesner oli europarlamenttivaaleissa 2019 keskustapuolueen listan kolmosnimi. Puolue sai vaaleissa kaksi paikkaa. Hän nousi Euroopan parlamenttiin helmikuussa 2021, kun Fredrick Federley oli jättänyt paikkansa yksityiselämään liittyvän kohun myötä. Wiesner kuuluu Renew Europe -ryhmään ja on ympäristö-, kansanterveys- ja elintarvikkeiden turvallisuusvaliokunnan sekä kalatalousvaliokunnan jäsen. Wiesner on koulutukseltaan energiatekniikan diplomi-insinööri, joksi valmistui Uppsalan yliopistosta vuonna 2017. Ennen kuin aloitti Euroopan parlamentissa hän toimi syyskuusta 2019 akkuyritys Northvoltin yhteiskuntasuhdepäällikkönä. Sitä ennen hän työskenteli vuosina 2017–2019 Swecon energiamarkkina- analyytikkona. == Lähteet == == Aiheesta muualla == * Luokka:Ruotsalaiset europarlamentaarikot Luokka:Ruotsin Keskustapuolueen poliitikot Luokka:Vuonna 1992 syntyneet Luokka:Elävät henkilöt
Keyyo

Kristina Petrushina (s. 27. helmikuuta 1997 Omsk, Venäjä), paremmin tunnettu artistinimellä Keyyo, on ruotsalainen venäläissyntyinen tubettaja, koomikko ja juontaja. ==Ura== Petrushina alkoi jo 9-vuotiaana säästää rahaa hankkiakseen oman kameran. Hän loi tilin YouTubeen vuonna 2009 ja aloitti videoiden julkaisemisen vuonna 2011. Hän teki aluksi videoita siitä, millaista on olla nuori, sekä sketsejä itse keksimillään hahmoilla. Artistinimen Keyyo hän keksi 8-vuotiaana ottamalla englannin kielen sanan key ('avain') ja lisäämällä siihen päätteen -yo, mikä kuulosti hänestä hauskalta. Vuonna 2014, kun hänen kanavallaan oli jo yli 100 000 tilaajaa, hän sai oman televisio-ohjelman nimeltä Keyyo & co. SVT:lle. Samana vuonna hän voitti ruotsalaisessa tubettajagaalassa Guldtubenissa palkinnon Årets stjärnskott (Vuoden lupaus). Kaksi vuotta myöhemmin hänet valittiin samassa gaalassa Ruotsin hauskimmaksi tubettajaksi. Vuonna 2017 Petrushina juonsi Pär Lernströmin kanssa Ruotsin Talent-ohjelmaa TV4:ssä. Syksyllä 2017 Petrushina alkoi toisen ruotsalaisen tubettajan Hampus Hedströmin kanssa tehdä podcastia nimeltä Frågar åt en kompis ("Kaverin puolesta kyselen"). Vuonna 2019 Petrushina teki yhdessä koomikko Johan Rheborgin kanssa kuuden jakson mittaisen ohjelman Keyyo med Rheborg i Ryssland, jossa he matkustivat Petrushinan synnyinkaupunkiin Siperian halki junalla samalla tavalla kuin Petrushina oli lapsena matkustanut toiseen suuntaan, ja matkan varrella he tutustuivat maahan. Keväällä 2021 Petrushina osallistui Ruotsin Tanssii tähtien kanssa -ohjelmaan (Let's Dance) korvaten Carola Häggkvistin, joka vetäytyi kilpailusta uupumisen takia. Heinäkuussa 2021 hän oli Sveriges Radio P1:ssa kesäpuhujana. ==Yksityiselämä== Petrushina syntyi Venäjän Omskissa vuonna 1997 ja muutti Ruotsiin 9-vuotiaana. Ruotsissa hän varttui Smedjebackenissa Taalainmaalla. Hän on opiskellut taidelinjalla Schillerin lukiossa Göteborgissa ja asuu nykyään Tukholmassa. ==Lähteet== Luokka:Ruotsalaiset koomikot Luokka:Ruotsalaiset tubettajat Luokka:Ruotsalaiset juontajat Luokka:Vuonna 1997 syntyneet Luokka:Elävät henkilöt
Viivi Maria Saarenkylä

Viivi Maria Saarenkylä (s. 1993 Savonlinna) on suomalainen harmonikansoittaja. Hän on myös VILDÁ-yhtyeen toinen jäsen. == Koulutus ja ura == Saarenkylä valmistui ylioppilaaksi Savonlinnan Taidelukiosta. Harmonikkaopinnot hän oli aloittanut jo 6-vuotiaana Savonlinnan musiikkiopistossa, jossa hänellä oli sama opettaja pikkutytöstä lukion loppuun saakka. Kipinän juuri harmonikkaan Saarenkylä sai isoveljeltään, joka myös soittaa harmonikkaa. Vuonna 2016 Saarenkylä valmistui muusikoksi Pop & Jazz Konservatoriosta Helsingistä ja aloitti samana vuonna kansainväliset maailmanmusiikkiopinnot Taideyliopiston Sibelius-Akatemiassa. Harmonikansoitossa häntä opetti lukio- ja konservatorioaikana myös italialainen Renzo Ruggieri. Taideyliopiston Sibelius-Akatemiassa opinnot aloitettuaan Saarenkylä tapasi Hildá Länsmanin. He perustivat VILDÁ-yhtyeen, jonka musiikissa yhdistyvät harmonikka ja saamelainen joiku. Yhtye julkaisi ensimmäisen levynsä vuonna 2019 ja on kiertänyt esiintymässä ympäri maailmaa. == Palkintoja == Vuonna 2010 Viivi Maria Saarenkylä voitti harmonikansoiton Suomen mestaruuskilpailuna pidetyn Kultaisen Harmonikan. Vuonna 2014 hän voitti ensimmäisen palkinnon vuotuisilla harmonikkafestivaaleilla Italian Castelfidardossa. Vuonna 2018 Saarenkylä valittiin Vuoden Harmonikkataiteilijaksi. VILDÁ-yhtye puolestaan sai Music Moves Europe Talent Awards -palkinnon vuonna 2021. == Yksityiselämä == Saarenkylän lapsuudenperheessä harrastettiin musiikkia. Saarenkylä on perheensä nuorin lapsi; hänellä on kolme vanhempaa veljeä. == Lähteet == Luokka:Vuonna 1993 syntyneet Luokka:Elävät henkilöt Luokka:Suomalaiset harmonikansoittajat
Lyydia (Raamattu)

Pyhä Lyydia Purpuraria (; ) oli kreikkalainen pyhimys, kauppanainen ja Euroopan ensimmäinen tunnettu kristitty. Hän otti kasteen kuultuaan apostoli Paavalin opetusta. Lyydia asui ensimmäisellä vuosisadalla Vähän-Aasian Thyateirassa, joka oli kuuluisa värjäystöistään ja josta hän sai nimensä ”Purpuraria”, joka tarkoittaa purppuranmyyjää. Hänen juhlapäiväänsä vietetään 20. toukokuuta, 27. maaliskuuta, 25. kesäkuuta, 27. tammikuuta, 25. lokakuuta ja 3. elokuuta. Lyydia on vaatteiden värjääjien suojeluspyhimys. Lyydia mainitaan kahdesti Raamatun Apostolien teoissa. Hänen taustastaan ja kasteestaan kerrotaan näin: == Lähteet == Luokka:Uuden testamentin henkilöt
Imetyksen Tuki

Imetyksen tuki ry () on suomalainen järjestö, joka pyrkii tarjoamaan tietoa sekä vertaistukea imetystä koskevissa asioissa. Lisäksi yhdistys tuo esille mm. imetyksen tärkeyttä lapsen terveyden ja kehittymisen kannalta. Imetyksen tuki on perustettu vuonna 1998. Toimintaa on kuitenkin ollut epävirallisissa kokoontumisissa jo 1970-luvun lopulta alkaen.. Yhdistyksen kotipaikka on Helsinki. Vuonna 2021 sen puheenjohtajana toimii Tuuli-Annika Kuusaari. Vuodesta 2002 lähtien järjestö on myös jakanut Imetyksen edistys -palkintoa sellaiselle henkilölle tai organisaatiolle, jotka ovat ansioituneet yhdistyksen tavoitteiden edistämisessä. Järjestö on Naisjärjestöjen keskusliiton ja SOSTEn jäsenjärjestö. == Lähteet == Luokka:Suomalaiset perhejärjestöt Luokka:Imetys
Helsingin konepaja

Helsingin konepaja oli Helsingin päärautatieaseman yhteydessä sijainnut valtionrautateiden konepaja, jossa valmistettiin ja huollettiin junavaunuja ja vetureita. Konepaja sekä sen yhteydessä olleet veturitallit ja tavaramakasiinit sijaitsivat rautatieaseman luoteispuolella nykyisen Elielinaukion, Sanomatalon, Holiday Inn -hotellin ja keskustakirjasto Oodin alueella. Helsingin konepaja perustettiin vuonna 1861,Pasila: Historia Uutta Helsinkiä, Helsingin kaupunki 14.2.2018. Viitattu 1.5.2021. vuotta ennen Helsinki–Hämeenlinna-radan käyttöönottoa.Pasilan konepaja – rakennushistorian selvitys ja inventointi – alue ja kaupunkirakenne, s. 16, 33 VR-Yhtymä 2012. Siellä valmistettiin vuosina 1874 ja 1875 ensimmäiset Suomessa tehdyt veturit, kaksi A5-veturia, joita kutsuttiin ”Lankkihatuiksi”.A5 - Lankkihattu Suomen Rautatiemuseo 2010. Viitattu 1.5.2021.Roosa Ruotsalainen: Pietarin radan ensimmäiset veturit ja vaunut Helsinki - Pietari rautatie 150 vuotta -sivusto. Suomen Rautatiemuseo ja Väylävirasto. Viitattu 1.5.2021. Helsingin konepaja oli pitkään Valtionrautateiden tärkein konepaja. Siellä oli loppuaikoina noin tuhat työntekijää.Paja keskellä kaupunkia (tilaajille) Helsingin Sanomat 15.3.1951, s. 3. HS Aikakone. Viitattu 30.4.2021. Tilanpuutteen vuoksi suurin osa Helsingin konepajan toiminnoista siirrettiin vuonna 1903 toimintansa aloittaneelle Pasilan konepajalle. Vanhalle konepajalle jäi vielä veturien rakentaminen ja huolto, kunnes nekin siirrettiin 1950-luvun alussa uudelle Hyvinkään konepajalle. Myös veturitallien toiminnot siirtyivät 1960- ja 1970-lukujen aikana uudelle Ilmalan varikolle.Rautatientori ja Asema-aukio: Kaupunkirakenne- ja ympäristöhistoriaselvitys, s. 25, 27, 46–47, 143–145, 153, 159, 162 Kaupunkiympäristön julkaisuja 2020:18. Helsingin kaupunki 2020. Helsingin konepajan rakennuksista osa purettiin jo 1960-luvun alkuun mennessä ja loputkin 1970-luvun lopussa ja 1980-luvun alussa.Asema-aukio ja Elielinaukio – Varastomakasiini: Rakennushistoriallinen selvitys, s. 17–19, 42 Helsingin kaupunki 2020. Ainoastaan rautateiden kiitotavaratoimistona palvellut veturitallin eteläinen päätysiipi on säilynyt, ja se tunnetaan nykyään ravintola Vltavan talona.Eeva Järvenpää: Rautatieaseman perustukset paalutettiin Hyeenan korttelin soiseen maaperään (vain tilaajille) Helsingin Sanomat 9.12.2006. Viitattu 1.5.2021. Konepajan pohjoispuolella toimi höyrysaha ja myöhemmin vuoteen 1962 Helsingin valimo. Lähistöllä oli myös vuoteen 1989 toiminut Töölön tavara-asema. ==Katso myös == * VR:n makasiinit * Pasilan veturitallit ==Lähteet== Luokka:Kluuvi Luokka:Suomen teollisuushistoria Luokka:Valtionrautatiet Luokka:Helsingin entiset rakennukset ja rakennelmat Luokka:Suomen 1800-luvulla rakennetut rakennukset ja rakennelmat Luokka:Helsingin teollisuusrakennukset
Ketšuat

Ketšuat ovat alkuperäiskansa Etelä-Amerikassa Andien ylängöllä Ecuadorista Boliviaan ulottuvalla alueella. Heidän puhumansa ketšuan kieli monine alueellisine murteineen oli aikoinaan Inkavaltakunnan pääkieli. Ketšuat ovat muodostaneet tärkeän osan Andien väestöstä 1400-luvun alkupuolelta lähtien. Heidän yhteiskuntansa muuttui rajusti, kun espanjalaiset valloittivat Inkavaltakunnan 1500-luvulla. Valloituksen jälkeen ketšuat ovat olleet jatkuvasti poliittisten konfliktien ja etnisen vainon uhreina. 1980-luvulla käydyssä Perun sisällissodassa pääosa kuolonuhreista oli ketšuoita, vaikka taistelijat olivat lähinnä valkoisia ja mestitsejä. Myös Alberto Fujimorin aikana noudatettu pakkosterilointipolitiikka vaikutti lähes yksinomaan ketšua- ja aimaranaisiin. Ketšuoiden uskonto on yhdistelmä roomalaiskatolisuutta ja alkuperäisuskontoa. He harjoittavat perinteistä käsityötä, kehräävät villaa ja kutovat kankaita sekä kotikäyttöön että myyntiin. Koska ketšuan puhujien ja ketšualaisen kulttuuriperinnön välillä ei ole selkeää eroa, arviot heidän määrästään vaihtelevat noin 13 miljoonasta noin 16 miljoonaan. Monissa ketšua- perheissä lapsia kasvatetaan yksinomaan espanjaksi, koska sillä katsotaan olevan parempi status huolimatta siitä, että ketšuoiden alkuperäiskieliä on pyritty elvyttämään aktiivisesti. == Lähteet == == Aiheesta muualla == *
Jalkapallon naisten SM-sarjakausi 1980

Jalkapallon naisten SM-sarjakausi 1980 oli jalkapallon naisten SM-sarjan seitsemäs kausi ja kymmenes kerta, jolloin jalkapallon naisten Suomen mestaruus ratkaistiin. Mestaruuden voitti HJK, jolle saavutus oli seitsemäs Suomen mestaruus. SM-sarjasta putosivat City-Pallo ja IF-FK, ja sarjaan nousivat KTP ja OTP. == Sarjajärjestelmä == Naisten SM-sarja 1980 pelattiin 10 joukkueen yksinkertaisena alkusarjana, jonka neljä parasta jatkoivat mitaliotteluihin. Alkusarjan viimeiseksi sijoittunut putosi sarjasta ja toiseksi viimeinen karsi sarjapaikastaan Naisten perussarjan loppuottelun häviäjää vastaan. Kauteen lähdettäessä sarjanousijoita olivat Valtti ja VaPS. == Joukkueet == Joukkue Paikkakunta City-Pallo Helsinki Helsingin Jalkapalloklubi Helsinki IF Finströms Kamraterna Finström Kemin Into Kemi Lahden Sampo Lahti PK-37 Iisalmi Puotinkylän Valtti Helsinki Turun Palloseura Turku Turun Pyrkivä Turku Vammalan Palloseura Vammala == Alkusarja == == Mitaliottelut == === Välierät === === Pronssiottelu === === Loppuottelu === == SM-karsinta == OTP nousi SM-sarjaan yhteismaalein 6–3. == Suomen mestarit == HJK joukkue: Sirpa Hakkarainen, Sole Hartikainen, Ulla Kaasinen, Seija Keimola, Pirjo Kilpiö, Outi Kortelainen, Teija Peuranen, Satu Pilkkikangas, Tuija Pynnönen, Jutta Rautiainen, Merja Rytkönen, Tiina Rytkönen, Hanna-Mari Sarlin, Marianne Sulén, Irja Valkeinen, Sirpa Vallasvuo. Valmentaja: Pentti Rautiainen. == Lähteet == Luokka:Kansallinen liiga -kaudet Luokka:Jalkapallosarjojen kausi 1979–1980/1980
South China Morning Post

South China Morning Post (lyh. SCMP) on Hongkongista käsin toimiva englanninkielinen sanomalehti, jonka omistaja on Alibaba Group. Lehden perustivat Tse Tsan-tai ja Alfred Cunningham vuonna 1903. Ensimmäinen numero julkaistiin 6. marraskuuta. Joulukuussa 2015 Alibaba ilmoitti aikovansa ostaa SCMP:n ja sitä kustantavan yhtiön. Kauppahinta oli 266 miljoonaa dollaria. Huhtikuussa 2016 Alibaba poisti maksumuurit lehdestä sekä toi markkinoille SCMP:n mobiilisovelluksen. Maksumuurit palautettiin kesäkuussa 2020. SCMP:tä on luonnehdittu Hongkongin tärkeimmäksi lehdeksi, koska se tuottaa sisältöä englanniksi ja sen uutisointi on itsenäisempää kuin esim. monen singaporelaisen lehden. Myös Alibaban päätös ostaa SCMP herätti kysymyksiä lehden riippumattomuuden tulevaisuudesta. South China Morning Post on tunnettu Pekingiä kritisoivasta sävystään, vaikka lehti onkin pehmentänyt sävyään vuosien varrella.. SCMP:n oman selvityksen mukaan painetun version lukijakunta koostuu pääsääntöisesti nuorista ja koulutetuista henkilöistä. == Lähteet == Luokka:Hongkongilaiset sanomalehdet Luokka:Alibaba Group
Jalkapallon naisten SM-sarjakausi 1981

Jalkapallon naisten SM-sarjakausi 1981 oli jalkapallon naisten SM-sarjan kahdeksaas kausi ja yhdestoista kerta, jolloin jalkapallon naisten Suomen mestaruus ratkaistiin. Mestaruuden voitti HJK, jolle saavutus oli kahdeksas Suomen mestaruus. == Sarjajärjestelmä == Naisten SM-sarja 1981 pelattiin 24 joukkueen sarjana neljässä kuuden joukkueen lohkossa. Siihen osallistuivat vuoden 1980 kilpailusta selvinneet 10 joukkuetta sekä kevään 1981 SM- karsintasarjan 14 parasta. SM-karsintasarjan loput joukkueet jatkoivat pelejään Naisten aluesarjassa. Kunkin SM-sarjan alkulohkon kaksi parasta selvisi turnaumuotoisena pelattuihin puolivälieriin. Kummankin puolivälieräturnauksen kaksi parasta jatkoi mitaliotteluihin. Alkulohkojen viimeiseksi sijoittuneet putosivat Naisten aluesarjaan kaudeksi 1982. == Karsintasarja == === Lohko 1A === === Lohko 1B === *Uusinta 2. sijasta: TiPS–PuiU 3–2. === Lohko 2A === *Uusinta 2. sijasta: Peipparit–HIFK 0–1. === Lohko 2B === === Lohko 3A === VG-62 luopui. === Lohko 3B === === Lohko 4 === *Uusinta 2. sijasta: HPK–TPV 2–0. === Lohko 5 === === Lohko 6 === === Lohko 7 === === Jatkokarsinta (lohkot 1−3) === *TiPS SM-sarjaan yhteismaalein 3−2. *Kiffen SM-sarjaan rangaistuspotkukilpailun jälkeen 4−3 (yhteismaalit 4−4). *HyPS SM-sarjaan yhteismaalein 7−0. *JPK SM-sarjaan yhteismaalein 10−0. *IF-FK SM-sarjaan yhteismaalein 4−3. *MuSa SM-sarjaan yhteismaalein 21−0. == Alkulohkot == === Etelälohko === === Itälohko === === Länsilohko === === Pohjoislohko === == Neljännesvälieräturnaukset == === Lohko 1 === === Lohko 2 === == Välierät == *Valtti loppuotteluun yhteismaalein 3–1. *HJK loppuotteluun yhteismaalein 3−2. == Pronssiottelu == *KTP:lle pronssimitalit yhteismaalein 8−1. == Loppuottelu == *HJK Suomen mestari yhteismaalein 7−1. == Suomen mestarit == HJK:n joukkue: Sirpa Hakkarainen, Sole Hartikainen, Riitta Hyttinen, Carita Jalava, Seija Keimola, Pirjo Kilpiö, Tarja Konttila, Outi Kortelainen, Anna-Maria Lehtonen, Teija Peuranen, Jutta Rautiainen, Merja Rytkönen, Tiina Rytkönen, Hanna-Mari Sarlin, Terhi Sjölund, Marianne Sulén, Irja Valkeinen, Sirpa Vallasvuo. Valmentajat: Timo Lounio, Kari Korpihete. == Lähteet == * === Viitteet === Luokka:Kansallinen liiga -kaudet Luokka:Jalkapallosarjojen kausi 1980–1981/1981
Krrish 3

Krrish 3 on vuonna 2013 ensi-iltansa saanut intialainen hindinkielinen supersankarielokuva, jonka on tuottanut ja ohjannut Rakesh Roshan, ja kirjoittanut Honey Irani ja Robin Bhatt. Se on Krrish-sarjan kolmas elokuva Koi… Mil Gayan (2003) ja Krrishin (2006) jälkeen. Elokuvan pääosissa ovat Hrithik Roshan, Vivek Oberoi, Priyanka Chopra ja Kangana Ranaut. Tarina seuraa tutkija Rohit Mehran ja hänen supersankaripoikansa Krishna Mehran, alias Krrishin, elämää. He kohtaavat monimutkaisen salaliiton, jota johtavat paha nero Kaal ja hänen naispuolinen apurinsa Kaya. Tapahtumasarjan aikana Kaal sieppaa Krishnan raskaana olevan vaimon Priyan, ja muotoa muuttava Kaya ottaa paikkansa Mehran kodissa ja rakastuu lopulta Krishnaan. Krrish 3 oli alun perin tarkoitus julkaista 3D-elokuvana. Ohjaaja Rakesh Roshan mainitsi kuitenkin, että elokuvan muuntamiseen 3D:ksi ei ole aikaa, joten elokuva julkaistaan ​​vain 2D-muodossa. Krrish 3 sai ensi-iltansa maailmanlaajuisesti 1. marraskuuta 2013. Elokuva tuotettiin 950 miljoonan rupian budjetilla, ja sen maailmanlaajuinen tuotto oli 2,91 miljardia rupiaa. Se sai pääasiassa myönteisiä arvioita, kiitosta Roshanin ja Ranautin roolisuorituksista, visuaalisista tehosteista, kuvauksesta ja viihdearvosta, mutta kritiikkiä Rajesh Roshanin musiikista, kertomuksesta ja käsikirjoituksesta. == Näyttelijät == == Soundtrack == Elokuvan soundtrackin musiikin sävelsi Rajesh Roshan ja taustamusiikista vastasi kaksikko Salim-Sulaiman. == Lähteet == == Aiheesta muualla == * * Luokka:Vuoden 2013 intialaiset elokuvat Luokka:Hindinkieliset elokuvat Luokka:Supersankarielokuvat Luokka:Intialaiset tieteiselokuvat Luokka:Intialaiset toimintaelokuvat Luokka:Rakesh Roshanin ohjaamat elokuvat
Kaarlo Gummerus

Kaarlo Immanuel Gummerus (27. kesäkuuta 1875 Rantsila – 20. maaliskuuta 1928 Kurkijoki) oli suomalainen piirieläinlääkäri ja hevosasiantuntija.Ylioppilasmatrikkeli 1853–1899 : Kaarlo Immanuel GummerusKaarlo Gummerus, Suomen eläinlääkärilehti, 01.04.1928, nro 4, s. 5, Kansalliskirjaston digitaaliset aineistot Kaarlo Gummeruksen vanhemmat olivat Pihtiputaan kirkkoherra Alexander Gummerus ja Alma Maria Nordlund. Hän pääsi ylioppilaaksi 1895 Vaasan lyseosta ja suoritti eläinlääkäritutkinnon Tukholman eläinlääkärikorkeakoulussa 1901. Gummerus oli piirieläinlääkärinä Nurmeksessa 1902, Seinäjoella 1902–1903, Saarijärvellä 1903–1907 ja Kurkijoella 1907–1919. Hän oli Kurkijoen maamiesopiston lehtorina ja hevoshoitokoulun johtajana vuodesta 1920 alkaen. Gummerus oli hevosjalostuksen asiantuntija ja hän toimi useiden hevosjalostusyhtymien puheenjohtajana sekä palkintotuomarina ja toimihenkilönä useissa kotieläinnäyttelyissä. Hän kirjoitti myös useita teoksia hevosten hoidosta. Kaarlo Gummerus oli naimisissa vuodesta 1901 Ines Maria Selinin kanssa. == Julkaisuja == * Kotieläinten terveys- ja sairashoito. WSOY 1915, 4. laajennettu painos 1922, 5. painos 1926 * Hevoshoidon käsikirja; kirj. Kaarlo Gummerus ja Axel Alfthan. WSOY 1917, 2. painos 1921, ilmestyi viron kielellä nimellä Hobusekasvatuse käsiraamat 1-2. Kirjastusühisus "Maa", Tallinn 1921, 1923 * Lyhyt hevoshoito-oppi: maatalouskouluja varten; kirj. Kaarlo Gummerus ja Axel Alfthan. WSOY 1918 * Kavionhoito- ja kengitysopas: maamiehiä varten. Gummerus 1923, 2. painos 1927 == Suomennoksia == * Arvid M. Bergman : Kengitys-oppi; suomeksi toimittanut Kaarlo Gummerus. Gummerus 1909 == Lähteet == Luokka:Suomalaiset eläinlääkärit Luokka:Vuonna 1875 syntyneet Luokka:Vuonna 1928 kuolleet
Trippie Redd

Trippie Redd (oik. Michael Lamar White IV, s. 18. kesäkuuta 1999) on yhdysvaltalainen räppäri- ja laulaja-lauluntekijä. Hänen hitti-kappaleita ovat muun muassa ”Taking A Walk”, ”Dark Knight Dummo” ja ”Love Scars”. White syntyi ja kasvoi Cantonissa, Ohiossa. Hänen veljensä, joka pyrki rap-artistiksi, kuoli auto-onnettomuudessa kun White oli 10-vuotias. Tämä tragedia johti hänet pyrkimään myös rap-artistiksi. White alkoi julkaisemaan mixtapeja ja musiikkivideoita, jotka lopulta menestyivät verkossa. Whiten oli tarkoitus esiintyä Suomessa vuonna 2020, mutta esiintyminen siirrettiin seuraavalle vuodelle COVID-19-pandemian vuoksi. ==Diskografia== ===Studioalbumit=== * Life's a Trip (2018) * ! (2019) * Pegasus (2020) ==Lähteet== Luokka:Yhdysvaltalaiset hip hop -artistit Luokka:Yhdysvaltalaiset laulaja- lauluntekijät Luokka:Vuonna 1999 syntyneet Luokka:Elävät henkilöt
Stephan Hermlin

Stephan Hermlin, oik. Rudolf Leder (1915 Chemnitz, Saksa – 1997 Berliini, SaksaHermlin, Stephan, Deutsche Biographie, viitattu 1.5.2021 ) oli saksalainen prosaisti, runoilija, kääntäjä ja kustantaja. Hän toimi kansainvälisessä rauhanliikkeessä ja oli Kansainvälisen PENin varapuheenohtaja. Juutalaisesta perheestä ollut Hermlin lähti 1936 maanpakoon, osallistui tasavaltalaisten puolella Espanjan sisällissotaan ja Saksan miehitettyä Ranskan Ranskan vastarintaliikkeeseen. Hän palasi Saksaan 1945 ja asui vuodesta 1947 Itä-Berliinissä. Nuoruudentuotantoa leimasi fasisminvastaisuus. Hermlin oli DDR:n merkittävimpiä kirjailijoita.Internetseite über den Dichter Stephan Hermlin, viitattu 1.5.2021 Hermlinin maineeseen on sittemmin tullut tahroja, sillä hänen tiedetään muutelleen natsivastaista toimintaansa koskevia tietoja. Hän kielsi avaamasta Stasin arkistossa olevia asiakirjoja. Toimittaja Karl Corino on kirjoittanut hänestä kirjan Aussen Marmor, innen Gips, joka ei kuitenkaan anna selkeitä vastauksia.Philip Brady, Obituary: Stephan Hermlin, The Independent, viitattu 1.5.2021 ==Suomennetut teokset== * Scardanelli: kuunnelma, suom. Kristiina Kivivuori, Helsinki: Yleisradio 1972 Näytteitä Hermlinin tuotannosta on teoksessa Nykykirjailijoita (Tammi 1964). ==Lähteet== ==Aiheesta muualla== Luokka:Saksalaiset kirjailijat Luokka:Saksalaiset kielenkääntäjät Luokka:Vuonna 1915 syntyneet Luokka:Vuonna 1997 kuolleet
Trippie Reddin diskografia

Tämä artikkeli käsittelee yhdysvaltalaisen rap-artistin Trippie Reddin diskografiaa. ==Albumit== ===Studioalbumit=== Nimi Julkaisutiedot Listasijoitukset USA FIN CAN NOR SWE UK LIFE'S A TRIP * Julkaistu: 10. elokuuta 2018 * Levy-yhtiö: TenThousand Projects 4 29 5 10 22 19 ! * Julkaistu: 9. elokuuta 2019 * Levy-yhtiö: TenThousand Projects 3 37 10 31 51 19 Pegasus * Julkaistu: 30. lokakuuta 2020 * Levy-yhtiö: TenThousand Projects 2 – 6 14 – 79 Trip At Knight * Julkaistu: 20. elokuuta 2021 * Levy-yhtiö: TenThousand Projects 2 42 4 5 31 15 ===Deluxe- studioalbumit=== Nimi Julkaisutiedot Listasijoitukset US FIN CAN NOR SWE UK Pegasus (Spooky Sounds Edition) * Julkaistu: 31. lokakuuta 2020 * Levy-yhtiö: TenThousand Projects – – – – – – Pegasus: Neon Shark vs Pegasus * Julkaistu: 19. helmikuuta 2021 * Levy-yhtiö: TenThousand Projects – – – – – – ===Mixtapet=== Nimi Julkaisutiedot Listasijoitukset US FIN CAN NOR SWE UK A Love Letter To You * Julkaistu: 14. toukokuuta 2017 * Levy-yhtiö: TenThousand Projects 64 – – – – – A Love Letter To You 2 * Julkaistu: 6. lokakuuta 2017 * Levy-yhtiö: TenThousand Projects 34 – – – – – A Love Letter To You 3 * Julkaistu: 9. marraskuuta 2018 * Levy-yhtiö: TenThousand Projects 3 47 10 14 30 31 A Love Letter To You 4 * Julkaistu: 22. marraskuuta 2019 * Levy-yhtiö: TenThousand Projects 1 36 6 12 – 32 ===Deluxe-mixtapet=== Nimi Julkaisutiedot Listasijoitukset US FIN CAN NOR SWE UK A Love Letter To You 4 (Deluxe) * Julkaistu: 21. helmikuuta 2020 * Levy-yhtiö: TenThousand Projects – – – – – – ==Lähteet== Luokka:Diskografiat
Paavo Putkonen

Paavo Putkonen (1845 Pieksämäki – 18. joulukuuta 1907) oli suomalainen Mikkelistä kotoisin ollut arkkiveisujen ja rekilaulujen tekijä. Putkonen kuoli joulukuussa 1907 lähellä Lapinlahden rautatieasemaa ollessaan tulossa Iisalmen markkinoilta viisujaan myymästä. Putkonen oli erikoistunut rakkausaiheisiin ja hänen viisujensa ostajina olivat erityisesti seurustelevat nuoret. Putkonen laati 105 arkkiveisujulkaisua, joista ensipainoksia oli 75.Anna Kuismin : Rahvas ja kirjallisuuden rikkaruohot: Arkkiveisujen tekijät, myyjät ja kuluttajat 1800-luvun Suomessa, Ennen ja nyt historian tietosanomat 1/2021Paawo Putkonen kuollut, Heinolan Sanomat, 31.12.1907, nro 146, s. 2, Kansalliskirjaston digitaaliset aineistotP. Putkonen, Turun Sanomat, 29.12.1907, nro 895, s. 3, Kansalliskirjaston digitaaliset aineistot == Lähteet == Luokka:Suomalaiset runoilijat Luokka:Vuonna 1845 syntyneet Luokka:Vuonna 1907 kuolleet
Elisabet Hermodsson

Elisabet Hermodsson (1927 Göteborg, Ruotsi – 2017Hermodsson, Elisabet, Kirjasampo.fi, viitattu 1.5.2021) oli ruotsalainen kirjailija. Hermodsson opiskeli Konstfackskolanissa. Hänen puolisonsa oli taiteilija Olof Hellström.Elisabet Hermodsson död, Upsala Nya Tidning 11.5.2017, viitattu 1.5.2021 Hermodsson edustaa tuotannossaan kristillistä marxismia, ja hänen teemojaan ovat naisnäkökulma, sosiaalinen ja poliittinen vastuu ja taiteen vapaus. Tuotantonsa alkukaudella hän julkaisi runoja, mutta myöhemmin hän on kirjoittanut myös proosaa, kuten romaanisarjan, jonka ensimmäinen osa Samtal under tiden ilmestyi 1983. ==Suomennettu tuotanto == * Et ole ymmärtävä, runo, suom. Senta Teräsalmi, teoksessa: 80–90: pohjoismainen antologia, Helsinki: Laatusana 1990 ISBN 951-9062-24-6Elisabet Hermodsson, Runotietokanta. Lahden kaupunginkirjasto. Päivitetty 19.3.2021, viitattu 1.5.2021 ==Lähteet== ==Aiheesta muualla== * Elisabet Hermodsson Svenskt kvinnobiografiskt lexikon Luokka:Ruotsalaiset kirjailijat Luokka:Ruotsalaiset kuvataiteilijat Luokka:Vuonna 1927 syntyneet Luokka:Vuonna 2017 kuolleet
Sharon Case

Sharon Case (s. 9. helmikuuta 1971 Detroit, Michigan) on yhdysvaltalainen näyttelijä. Hänet tunnetaan televisiosarjasta Tunteita ja tuoksuja, jossa hän esittää Sharon Collins Newmania. Case liittyi sarjaan vuonna 1994, ja hän voitti roolityöstään Daytime Emmy -palkinnon vuonna 1999. Tunteiden ja tuoksujen lisäksi Case on esiintynyt saippuasarjoissa As the World Turns ja General Hospital. Hän on myös vieraillut sarjoissa Terveydeksi, Beverly Hills 90210 sekä Silkkiä ja luoteja. ==Lähteet== ==Aiheesta muualla== * Luokka:Yhdysvaltalaiset televisionäyttelijät Luokka:Daytime Emmy -palkinnon saajat Luokka:Vuonna 1971 syntyneet Luokka:Elävät henkilöt
Oskar Henrik Speitz

Oskar Henrik Engelbert Speitz (s. 18. joulukuuta 1843 Lempäälä) oli suomalainen arkkiveisujen tekijä. Speitzin isä oli kersantti Hans Henrik Speitz, joka kuoli jo 37-vuotiaana jättäen lesken ja alaikäisiä lapsia. Aatelisen Speitzin suvun kantaisä, lainlukija Hartvig Henrikinpoika Speitz oli hankkinut vuonna 1630 Lempäälästä Kelhon kartanon. Suku omisti tilan vuoteen 1833 saakka ja sen jälkeenkin heille jäi nautintaoikeus osaan tilasta ja he asuivat Vanhantalonniemellä kartanon entisessä päärakennuksessa. Oskar Henrik Speitz muutti 1859 Tampereelle ja meni työhön Finlaysonin kehräämöön. Hän ryhtyi sittemmin kiertäväksi vaatteiden ja arkkiveisulehtien kauppiaaksi. Hän teki myös itse arkkiveisuja sekä suomensi, muokkasi, kokoili ja teki lisäyksiä muiden tekemiin arkkiveisuihin. Speitz meni naimisiin vuonna 1870. Eeva Anero : Oskar Henrik Speitz, lempääläissyntyinen arkkiveisunikkari, Lempäälän Joulu 1988, Lempäälä-Seura ry 1988, sivu 8-9 Speitz julkaisi noin 10 arkkiveisuvihkosta ja toimi myös kiertävänä valokuvaajana ja tahkosi teräskaluja viisujen myynnin ohella. Vuonna 1878 (toisen lähteen mukaan 1888) Speitz jäi kiinni hevosvarkaudesta ja hänet tuomittiin elinkautiseen pakkotyöhön Mikkelin rangaistuslaitokseen. Hänet julistettiin kuolleeksi useita vuosikymmeniä myöhemmin.Anna Kuismin : Rahvas ja kirjallisuuden rikkaruohot: Arkkiveisujen tekijät, myyjät ja kuluttajat 1800-luvun Suomessa, Ennen ja nyt historian tietosanomat 1/2021 == Speitzin tekemiä tai suomentamia arkkiveisuja == * Petollinen neito. 1873 * Aalonski ja Emueli-arkkiballadi * Rautatie Tampereella == Lähteet == Luokka:Suomalaiset runoilijat Luokka:Vuonna 1843 syntyneet Luokka:Kuolinvuosi puuttuu
Frans Juho Järvinen

Frans Johannes (Juho) Järvinen (18. kesäkuuta 1857 Eura – 3. toukokuuta 1918 Pori)Kaksivuotismuistona täten kaipauksella ilmoitamme, että valkoisen terrorin aikana sortuivat Euran kunnan seuraavat puoluetoverit: Frans Järvinen, Uusi Aika, 1920, No 91, sivu 1, julkaistu 21.4.1920 oli suomalainen arkkiveisujen tekijä ja kaupustelija.A. Kajantola, Erikoishenkilöiden elämäntarinoita: Arkkiviisumestari F. J. Järvinen Eurasta, Länsi-Suomi, 1932, No 15, sivu 4, julkaistu 20.1.1932 Järvinen myi arkkiveisujen ohella myös muita painotuotteita, kuten katkismuksia, aapisia ja virsikirjoja.Anna Kuismin : Rahvas ja kirjallisuuden rikkaruohot: Arkkiveisujen tekijät, myyjät ja kuluttajat 1800-luvun Suomessa, Ennen ja nyt historian tietosanomat 1/2021 Järvinen syntyi kymmenlapsisen perheen vanhimpana köyhiin oloihin Turajärvellä. Hänen vanhempansa olivat Mikko Puntari ja Albertiina Puntari. Mikko Puntari oli paikkakunnan kirjoitusmies ja hänen kirjoitustaan matkimalla Järvinen oppi kirjoittamaan. Järvinen oli luonteeltaan puhelias ja hänellä oli hyvä lauluääni. Järvisen puoliso oli lappilainen Loviisa Dahlgren (1856–1919), joka myös oli erinomainen laulaja. He asuivat Turajärvellä ja saivat 10 lasta. Järvisen sepittämien laulujen sävelet ovat Järvisen säveltämiä ja sovittamia ja niissä on useissa mainio sävel. Paitsi paria renkinäolovuotta Järvinen toimi torpparina ja metsänhakkuupäällikkönä puutavarakauppiaalla. Järvisen runot ovat suurimmaksi osaksi kertovaisia, joskin lyyrillinen puoli esiintyy usein. Arkkiveisuja hän sepitti hyvän toista sataa. Järvisellä kerrotaan olleen hyvä laskupää. Hänen kerrotaan laskeneen päässään kertolaskun 137x137 muutamassa hetkessä ilman apukeinoja. Runollisten taipumustensa vuoksi Järvinen tuli laajalti tunnetuksi. Rakkaus-, murha-, vanki- ja sotilaslaulujen tuotanto ja käyttö levisi laajalti Länsi-Suomeen 1800-luvun loppukymmeninä pääasiallisesti Järvisen toimeenpanosta. Runojen lisäksi Järvinen valmisti Unikirjan monine unen selityksineen sekä Arpakirjan. Tämän kirjan käyttämisessä tarvittiin numeroilla merkittyä erityisen säännöllistä kaksitoistatahokasta täyttiötä, jonka Järvinen kehitti. Järvinen kustansi ja teetti painatustyönsä pääasiallisesti Raumalla. Arkit maksoivat 10–15 penniä kappale, joita hän kävi sitten maakunnassa myymässä. Järvinen kuoli 60-vuotiaana Porin vankileirillä keuhkokuumeeseen. == Lähteet == Luokka:Suomalaiset runoilijat Luokka:Suomen sisällissodan punaiset Luokka:Vuonna 1857 syntyneet Luokka:Vuonna 1918 kuolleet
Viljo Issakainen

Viljo Issakainen (15. tammikuuta 1947 Rovaniemen maalaiskunta – 12. huhtikuuta 2021 Rovaniemi) oli suomalainen voimanostaja ja painonnostaja. Voimanoston MM- kilpailuissa Issakainen saavutti 56 kilogramman sarjassa hopeaa 1975 ja pronssia 1976. Hän voitti kolme Pohjoismaiden mestaruutta ja viisi Suomen mestaruutta. Vuonna 1975 Urheilutoimittajain Liitto valitsi hänen Vuoden voimanostajaksi Suomessa. Voimanosto oli tuolloin ensimmäistä kertaa mukana lajien parhaita valittaessa. Painonnostossa Issakainen saavutti PM-kisoissa yhden hopean ja SM-kisoissa yhden kullan, yhden hopean ja kaksi pronssia. Issakainen teki useita Pohjoismaiden ja Suomen ennätyksiä sekä voimanostossa että painonnostossa. ==Lähteet== ==Aiheesta muualla== * Luokka:Suomalaiset voimanostajat Luokka:Suomalaiset painonnostajat Luokka:Vuonna 1947 syntyneet Luokka:Vuonna 2021 kuolleet
Akil Gjakova

Akil Gjakova (s. 4. tammikuuta 1996 on kosovolainen judon Euroopan-mestari. Gjakova voitti alle 18-vuotiaiden Euroopan-mestaruuden 66 kg:n painoluokassa 2013. Hän saavutti alle 23-vuotiaiden EM-kilpailujen 73 kg:n sarjassa pronssia 2016 ja hopeaa 2017. Vuonna 2018 hän sijoittui samassa sarjassa seitsemänneksi Tel Avivin EM-kilpailuissa sekä voitti kultaa Tarragonan Välimeren kilpailuissa ja alle 23-vuotiaiden EM-kilpailuissa. Gjakova voitti 73 kg:n painoluokan Euroopan-mestaruuden Lissabonissa 2021 kukistettuaan loppuottelussa israelilaisen Tohar Butbulin. Samana vuonna käydyissä Tokion olympialaisissa hän sijoittui seitsemänneksi. Hän saavutti 73-kiloisissa pronssia Oranin Välimeren kilpailuissa 2022 ja Montpellier'n EM-kilpailuissa 2023. Gjakova on saavuttanut IJF World Tourin kilpailuissa kolme turnausvoittoa, neljä kakkossijaa ja yhden kolmossijan. Maailmancupissa / Continental Open -kilpailuissa hän on ollut kerran kolmas. == Lähteet == Luokka:Kosovolaiset judokat Luokka:Vuonna 1996 syntyneet Luokka:Elävät henkilöt
José Hernández

José Hernández tarkoittaa muun muassa seuraavia: ==Henkilöitä== * José Hernández (1834–1886), argentiinalainen runoilija * José Hernández (1944–2013), espanjalainen taidemaalari * José Hernández (astronautti) (s. 1962), yhdysvaltalainen astronautti * José Andrés Guardado Hernández (s. 1986), meksikolainen jalkapalloilija ==Muuta== * José Hernández, metroasema Buenos Airesissa * José Hernández, saari Antarktiksella Luokka:Luettelot henkilöistä sukunimen mukaan
El Gaucho Martín Fierro

El Gaucho Martín Fierro on Argentiinan kansalliseepos, jonka on kirjoittanut argentiinalainen runoilija José Hernández. Hernández vietti nuoruutensa karjatilalla, ja Martin Fierro -eepos perustuu hänen silloisiin kokemuksiinsa kuulemiinsa gauchokulttuurin tarinoihin. 1920-luvulla eräät argentiinalaiset kirjailijat, kuten muun muassa Jorge Luis Borges, julkaisivat avantgardistista kirjallista aikakauslehteä Martin Fierro, joka ilmestyi 1924–1927.Gaucho- kirjallisuus, Tieteen termipankki. Viitattu 1.5.2021 Teoksen toinen osa La vuelta de Martín Fierro ilmestyi 1878. Teoksen runomitta perustuu espanjalaiseen runotraditioon ja on kahdeksantavuinen. Kieleltään teos on elävä ja kansanomainen. Hernández puolustaa gauchojen oikeuksia. ==Suomennettu näyte== * Martín Fierro: I. osa, useita lukuja teoksessa: Espanjan ja Portugalin kirjallisuuden kultainen kirja (toim. Tyyni Tuulio, WSOY 1954)José Hernández, Linkki maailman runouteen, runotietokanta, Lahden kaupunginkirjasto. Päivitetty 19.3.2021, viitattu 1.5.2021 ==Lähteet== Luokka:Kansalliseepokset Luokka:Argentiinan kirjallisuus Luokka:Argentiinan kansallissymbolit
Keskeneräinen teos

Keskeneräinen teos on teos, joka on jäänyt tekijältään kesken. Joskus keskeytyminen on tapahtunut tahattomasti, joskus tarkoituksellisesti. Joskus historialliset olosuhteet ovat pakottaneet tekijän jättämään teoksen kesken. Muita yleisiä syitä ovat tekijän kuolema, rahoituksen katkeaminen tai tekijän kiinnostuksen lopahtaminen. Joskus maalauksen jättäminen keskeneräiseksi on tarkoituksellinen tyylikeino, non-finito. Esimerkiksi impressionisteja arvosteltiin vuonna 1874 ensimmäisessä näyttelyssään heidän teostensa keskeneräisyydestä. Keskeneräisen teoksen avulla voidaan joskus saada kurkistaa taiteilijan luovan prosessiin, sillä luonnosmainen teos paljastaa taiteilijan työskentelytavat. Keskeneräisyys voi myös tarjota uusia näkökulmia teoksen historialliseen yhteyteen. Moni keskeneräinen teos on nykyisin arvostettu klassikko. ==Kuuluisia esimerkkejä== ===Keskeneräisiä maalauksia=== * Kirkastuminen (Rafael) * Kuninkaiden kumarrus (Leonardo da Vinci) * Pyhä Hieronymus (Leonardo da Vinci) * Pitkäkaulainen madonna (Parmigianino) * Pyhä perhe ja Johannes Kastaja (Perino del Vaga) * Hautaus (Michelangelo) * Pariisin rauha (Benjamin West) * George Washingtonin muotokuva (Gilbert Stuart) * Marat’n kuolema (Jacques-Louis David) * Kääntyvä tie (Paul Cézanne) * Ria Munkin muotokuva III (Gustav Klimt) * Morsian (Gustav Klimt) * Franklin Delano Rooseveltin muotokuva (Elizabeth Shoumatoff) * Victory Boogie-Woogie (Piet Mondrian) * Oscar Pistorius – The Interrupted Portrait (Natalie Holland) ===Keskeneräisiä veistoksia=== * David-Apollo (Michelangelo) * orjaveistokset (Michelangelo) ===Keskeneräisiä romaaneja ja muita tarinoita=== * Canterburyn tarinoita (Geoffrey Chaucer) * Karamazovin veljekset (Fjodor Dostojevski) * Tavat ja tunteet sekä Leikkiä ja totta (Jane Austen) * Salaperäinen vieras (Mark Twain) * Linna (Franz Kafka) * Keskeneräisten tarujen kirja (J. R. R. Tolkien) ===Keskeneräisiä runoteoksia=== * ”Kubla Khan” (Samuel Taylor Coleridge) ===Keskeneräisiä sarjakuvia=== * Tintti ja aakkostaide (Hergé) ===Keskeneräisiä sävellyksiä=== * Requiem (Mozart) * keskeneräiset sinfoniat, kuten: ** Kahdeksas sinfonia (Schubert) ===Keskeneräisiä rakennuksia=== * Cathedral of Saint John the Divine, Manhattan * Sagrada Família (Antonio Gaudi) ===Keskeneräisiä elokuvia=== * The Other Side of the Wind (Orson Welles) ==Lähteet== ==Aiheesta muualla== Luokka:Teokset
Toni Anttila

Toni Anttila on suomalainen jalkapallovalmentaja, joka kuuluu Kansallisessa liigassa pelaavan Helsingin Palloseuran naisten edustusjoukkueen valmennusryhmään. Kaudet 2019–2021 hän toimi joukkueen päävalmentajana ensin Naisten Ykkösessä ja myöhemmin Kansallisessa liigassa, ja hän on valmentanut myös seuran miesten edustusjoukkuetta Kolmosessa. Hän on valmentanut myös useita HPS:n juniorijoukkueita. Anttila aloitti jalkapallon pelaamisen noin 6–7-vuotiaana HJK:ssa, josta hän siirtyi KäPaan. Valmentamisen hän aloitti noin 16-vuotiaana. Lokakuussa 2019 Anttila aloitti kokopäiväisen työn HPS:n valmentajana. == Lähteet == Luokka:Suomalaiset jalkapallovalmentajat Luokka:Syntymävuosi puuttuu Luokka:Elävät henkilöt
August Aleks Bäckäng

August Aleks Bäckäng, sukunimi esiintyy myös muodossa Bäckeng (1861–1926) oli suomalainen Merikarvialta kotoisin ollut torppari, asioitsija ja arkkiveisujen tekijä.Anna Kuismin : Rahvas ja kirjallisuuden rikkaruohot: Arkkiveisujen tekijät, myyjät ja kuluttajat 1800-luvun Suomessa, Ennen ja nyt historian tietosanomat 1/2021Kirjoituksia Merikarviasta, Merikarvia-seura RyKansalliskirjasto : Bäckäng, August AleksMerikarvia. Muistosanoja A. A. Bäckäng'stä, Lalli, 29.04.1927, nro 95, s. 3, Kansalliskirjaston digitaaliset aineistot == Arkkiveisuja == * Uusi nuorukaisten siwistys-laulu eli erään yljän walitus, enenn hyljättyä sulhoansa kaiwatessa. Kirj. ja mukaili Merikarwian lauluniekka. Pori 1884 * Uusi suru-laulu niistä tapahtuneista itsensä murhista, joita näillä seuduilla nähdään ja kuullaan. Pori 1884 * Yksi eriskummainen wekkuli-runo Elukkain rääkkäämisestä. 1885 * Yksi ihan uusi Wangeus-laulu, sekä ajallisesta wangeudesta että myös Ijankaikkisesta helwetin wangeudesta. Kirjoittanut omakätisesti A.A. Bäckeng istuessaan löysyyden wangeutta. Pori 1885 * Hirweä Murha-Laulu, elikkä lyhyt kertomus siitä äkillisestä kuoleman tapauksesta, kuinka erään talon wävy, Nikolai Matinpoika Pihlajamäki appiwaarinsa, Jaakko Moberg, elämänlangan ampumakoneen awulla katkasi. Murhattiin Merikarvan pitäjässä, Kyörtilän kylässä 25.10. 1887. Pori 1887 * Yleinen murhalaulu: koskeva koko maailman yleistä mellakkaa. Tämä laulu sai aineensa siitä raasta murhasta, joka tehtiin Merikarvian pitäjän Filppulan kylässä eräänä sunnuntai-iltana eli siis elokuun 9 päivänä vuonna 1925, jolloin talollisen poika Frans Selim Vanhatalo juomatovereidensa kätten kautta, seipään ja puukon iskuilla, törkeästi murhattiin; sepittänyt ja painattanut (se murharyöviöistä ja muista roistolaumojen konnantöistä sanomattoman paljon kärsinyt asioitsija, kirjailija ja runoseppä) A. A. Bäckäng. Tekijä, Pori 1926 == Kirjallisuutta == * Päkkenki: merikarvialaisen kansanrunoilija August Aleks Bäckängin (1861-1926) löytyneet runot nykykirjaimilla sekä tietoja hänen elämästään. Merikarvia-seura, Merikarvia 2016 == Lähteet == Luokka:Suomalaiset runoilijat Luokka:Vuonna 1861 syntyneet Luokka:Vuonna 1926 kuolleet